Aeroflot stundvísasta flugfélag heims árið 2019 2. janúar 2020 Frétt skrifuð kl. 12:22 Stundvísin hjá Aeroflot árið 2019 mældist 86.6 prósent Aeroflot var stundvísasta flugfélag heims árið 2019 í hópi þeirra flugfélag sem teljast ekki til lágfargjaldafélaga samkvæmt skýrslu um stundvísi flugfélaganna sem fyrirtækið Cirium birti í dag . Þetta er í 11. sinn sem Cirium birtir árskýrslu um frammistöðu flugfélaganna en eins og áður segir þá er Aeroflot í 1. sæti með stundvísi upp á 86.6 prósent . Í öðru sæti kemur japanska flugfélagið ANA ( All Nippon Airways ) með stundvísi upp á 86.2% og í því þriðja kemur Delta Air Lines en þar á bæ mældist stundvísin 85.6 prósent . Aeroflot var einnig stundvísasta flugfélagið í Evrópu en í öðru sætinu af evrópskum flugfélögum er einnig rússneskt flugfélag en þar situr S7 Airlines með 84% stundvísi og í 3. sæti var spænska flugfélagið Iberia . Rússar eru einnig í 1. sæti er kemur að stundvísi á flugvöllum í heiminum en 95% af öllum brottförum voru á áætlun á Sheremetyovo-flugvellinum í Moskvu árið 2019 en sjö kínverskir flugvellir fylgja þar á eftir frá 2. sætinu til áttunda sætisins sem eru flugvellirnir í Guangzhou , Shanghai , Kunming , Beijing , Shenzhen , Xianyang og Chongging . Sá flugvöllur í Evrópu sem var með mestu stundvísina fyrir utan Rússland var Gardermoen-flugvöllurinn í Osló en þar voru 83 prósent af brottförum á áætlun .